Chromium-Catalyzed (De)Hydrogenation Reactions
Independent Research Fund Denmark
Danmarks Tekniske Universitet
Reaktioner med brint udgør de vigtigste katalytiske transformationer til fremstilling af organiske molekyler. Det gælder især hydrogeneringer, hvor brint reageres med et umættet substrat, men også dehydrogeneringer er væsentlige transformationer, hvor brint spaltes fra et organisk molekyle. Desværre er homogene katalysatorer til disse reaktioner meget kostbare, da de ofte består af ædelmetaller eller andre dyre metalforbindelser. Desuden kræver disse metaller i reglen ligander, som består af bekostelige og følsomme fosforforbindelser. I projektet vil homogene kromforbindelser derfor blive udviklet som katalysatorer til både hydrogeneringer og dehydrogeneringer. Krom koster kun $10/kg, som skal sammenlignes med $35000/kg for palladium og $80000/kg for rhodium. Desuden fungerer krom med nitrogenholdige ligander, som er billigere og mere stabile end de tilsvarende fosforforbindelser. Krom findes i flere oxidationstrin, og der vil kun blive anvendt relativt uskadelige forbindelser i de lavere oxidationstrin. Projektet vil først optimere en kromkatalysator til fraspaltning af brint fra alkoholer og analysere mekanismen for denne reaktion. Derefter vil den nye katalysator blive anvendt til en række dehydrogeneringer og hydrogeneringer, hvor de mest værdifulde anvendelser er fremstilling af amider og estere direkte fra alkoholer samt asymmetriske hydrogeneringer til syntese af optisk aktive molekyler.
Research Projects (Max 10 MDKK) / DFF-Forskningsprojekt1 / grant